pythainlp/thai-wiki-dataset-v3 huggingface dataset:
ภูเขาโจไก

ภูเขาโจไก  เป็นภูเขาไฟมีพลัง ตั้งอยู่บริเวณเขตตอนใต้ของจังหวัดอากิตะและจังหวัดยามางาตะในภูมิภาคโทโฮกุของญี่ปุ่น มีความสูง 2,236 เมตร (7,336 ฟุต) เนื่องจากรูปร่างของภูเขาไฟมีลักษณะที่สมมาตร (โดยประมาณ) และมีขนาดใหญ่จึงเป็นที่รู้จักกันในนาม เดวะ ฟูจิ (出羽富士) อากิตะ ฟูจิ (秋田富士) หรือ โชไน ฟูจิ  (庄内富士) ลักษณะสมมาตรของภูเขานี้ขึ้นอยู่กับตําแหน่งของผู้ชม นอกจากจะเป็นหนึ่งใน 100 ภูมิทัศน์ที่มีชื่อเสียงของญี่ปุ่นแล้ว ยังเป็นหนึ่งใน 100 ภูเขาที่มีชื่อเสียงในญี่ปุ่น และ 100 ลักษณะทางภูมิศาสตร์ที่มีชื่อเสียงของญี่ปุ่นอีกด้วย บริเวณภูเขาไฟล้อมรอบด้วยอุทยานแห่งชาติ นอกจากนี้ยังเป็นโบราณสถานแห่งชาติของญี่ปุ่น และได้รับการยกย่องว่าเป็นภูเขาศักดิ์สิทธิ์โดยชูเกนโดของชินโต ภูเขาไฟแห่งนี้ยังเป็นที่นิยมในหมู่นักปีนเขา
== สรุปความ ==
ภูเขาโจไกเป็นภูเขาไฟประเภทกรวยภูเขาไฟสลับชั้นที่ซับซ้อน กำเนิดมาจากภูเขาไฟเก่าและใหม่สองลูกซึ่งประกอบด้วยหินบะซอลต์หรือแอนดีไซต์เป็นหลัก
ภูเขาโจไกในจังหวัดอากิตะมีเขตเทศบาลสองแห่ง ส่วนในจังหวัดยามางาตะมีเขตเทศบาลสี่แห่ง ซึ่งยอดภูเขาตั้งอยู่ในเมืองยูซะในเขตจังหวัดยามางาตะ ดังนั้นจึงเป็นยอดเขาที่สูงที่สุดในจังหวัดยามางาตะและสูงเป็นอันดับสองในภูมิภาคโทโฮกุรองจากภูเขาฮิอูจิงาตาเกะที่มีระดับความสูงกว่า 2,356 เมตร ส่วนจุดสูงสุดของภูเขาโจไกในจังหวัดอากิตะมีความสูง 1,775 เมตร ดังนั้นภูเขาแห่งนี้จึงสูงที่สุดในจังหวัดอากิตะอีกด้วย หากมองจากยอดเขาสามารถมองเห็นเทือกเขาชิรากามิ ภูเขาอิวากิจากทิศเหนือ เกาะซาโดะจากทิศใต้ และมหาสมุทรแปซิฟิกจากทิศตะวันออก
ทางด้านทิศใต้ของภูเขาเรียกว่า "โคโคโระ ยูกิเคอิ" ที่ซึ่งหิมะที่ปกคลุมอยู่เป็นรูปหัวใจแม้ในฤดูร้อน บางส่วนของยอดเขามีหิมะตกตลอดเวลา และมีหลักฐานทางธรณีวิทยาของน้ําแข็งในอดีตที่ผ่านมา
สัตว์สายพันธุ์พื้นเมืองของภูเขาโจไกมีผีเสื้อหนามและปลาผีเสื้อ
== การปะทุ ==
ภูเขาโจไกเป็นภูเขาไฟที่ยังมีพลัง การปะทุครั้งใหญ่ที่สามารถพบบันทึกได้มีดังนี้
466 ปีก่อนคริสตกาล ทําให้เกิดการถล่มถลายของยอดเขาขนาดใหญ่ ประเมินจากกาลานุกรมต้นไม้
ค.ศ. 810 ถึง ค.ศ. 824
ค.ศ. 840
ค.ศ. 871 การไหลของลาวาด้วยดัชนีการระเบิดของภูเขาไฟ: VEI 2
ค.ศ. 939
ค.ศ. 1560
ค.ศ. 1659-1663
ค.ศ. 1740-1741
ค.ศ. 1800-1801 เสียชีวิต 821 ราย
ค.ศ. 1834
ค.ศ. 1971
ค.ศ. 1974 มีการไหลของโคลนขนาดเล็ก ดัชนีการระเบิดของภูเขาไฟ: VEI 1
== ประวัติศาสตร์ ==
ภูเขาโจไกสถานที่บูชาภูเขามาตั้งแต่สมัยโบราณ จากยุคเฮอัง จากนั้นเริ่มกลายเป็นสถานที่ฝึกชูเกนโดในสถานะเป็นที่อวตารของพระไภษัชยคุรุ ทางใต้เป็นเส้นทางแสวงบุญไปยังยอดเขา ในช่วงกลางของยุคเอโดะภูเขาเป็นที่นิยมสำหรับผู้แสวงบุญจํานวนมากมีโบสถ์ 33 แห่งบริเวณตีนเขา โดยมีเส้นทางเพิ่มเติมไปยังยอดเขาจากทางตอนเหนือ นอกจากนี้ยังมีประเพณีที่เกาะโทบิชิมะในทะเลญี่ปุ่นแต่เดิมเป็นส่วนหนึ่งของภูเขาโจไก
มีเรือสามลําได้รับการตั้งชื่อตามภูเขาโจไกได้แก่ เรือปืนญี่ปุ่นโจไกซึ่งเป็นเรือปืนไอน้ํายุคแรก เรือลาดตระเวนญี่ปุ่นโจไก (จมลงในปี 1944) ซึ่งทั้งคู่อยู่ในกองทัพเรือจักรวรรดิญี่ปุ่น และเจเอสโจไก เรือพิฆาตขีปนาวุธนําวิถีชั้นคองโกซึ่งปัจจุบันประจําการอยู่ในกองกำลังป้องกันตนเองทางทะเลญี่ปุ่น
Ridge of the Mt. Chokai.jpg|สันเขาของภูเขาโจไก
Lake Chokai, 19 Oct. 2013.jpg|ทะเลสาบโจไก
Mount Chokai (19686944565).jpg|โดมลาวาบนยอดเขา
== อ้างอิง ==
== แหล่งข้อมูลอื่น ==
Chokaisan - Japan Meteorological Agency 
- Japan Meteorological Agency
Chokaisan - Smithsonian Institution: Global Volcanism Program
Tohoku Tourism home page
https://www.thehiddenjapan.com/mtchokai - English Information
ภูเขาในจังหวัดอากิตะ
ภูเขาในจังหวัดยามางาตะ
ทาบิดาจิ โนะ ฮิ นิ

ทาบิดาจิ โนะ ฮิ นิ (; ณ วันแห่งการออกเดินทาง) เป็นเพลงประสานเสียงที่ถูกแต่งขึ้นใน ค.ศ. 1991 โดยครูโรงเรียนมัธยมต้นคาเกะโมริเทศบาลชิจิบุ ในจังหวัดไซตามะ เนื้อเพลงถูกแต่งโดยอาจารย์ใหญ่ในขณะนั้น โคจิมะ โนโบรุ ส่วนเพลงนั้นถูกประพันธ์ขึ้นโดยครูดนตรี ซากาโมโตะ ฮิโรมิ (ปัจจุบัน ทากาฮาชิ ฮิโรมิ) และเรียบเรียงโดย มัตสึอิ ทากาโอะ พร้อมกับนักแต่งเพลงอีกหลายคน ตั้งแต่คริสต์ทศวรรษ 2000 เป็นต้นมา เพลงนี้ถูกรู้จักในฐานะเพลงประกอบพิธีสำเร็จการศึกษา และถูกร้องในหลากหลายคีย์ เช่น ซีเมเจอร์ เพิ่มเติมจาก บีแฟลตเมเจอร์ ซึ่งใช้ในเพลงต้นฉบับ รวมทั้งยังมีอีกหลายฉบับ เช่น ฉบับผสานเสียง 3 ส่วน, ฉบับผสานเสียง 4 ส่วน, ฉบับเสียงร้องหญิง 3 ส่วน และฉบับเสียงเดี่ยว 2 ส่วน
==ภาพรวม==
===จนกระทั่งเกิดเป็นเพลง===
อาจารย์ใหญ่โรงเรียนมัธยมต้นคาเกะโมริ โคจิมะ โนโบรุ ต้องการแก้ไขความไม่เป็นระเบียบของโรงเรียน และเพื่อทำให้โรงเรียนกลายเป็น "โรงเรียนที่กึกก้องด้วยเสียงเพลง" จึงทำการเพิ่มการร้องเพลงประสานเสียงเข้าไปในโรงเรียน ในช่วงแรก นักเรียนมีการคัดค้านแต่ก็คลี่คลายลงในเวลาต่อมา
ในช่วงสิ้นเดือนกุมภาพันธ์ ค.ศ. 1991 เป็นเวลา 3 ปีให้หลังจากนโยบาย "โรงเรียนที่กึกก้องด้วยเสียงเพลง" ซากาโมโตะได้กล่าวว่า "แก่เหล่านักเรียนที่ใกล้สำเร็จการศึกษาทั้งหลาย ฉันจะทิ้งสิ่งหนึ่งไว้ให้ สิ่งที่จะเป็นความทรงจำ เป็นหนึ่งเดียวในโลกใบนี้" และขอให้โคจิมะเขียนเนื้อเพลงให้ แต่โคจิมะก็ได้ปฏิเสธคำขอโดยให้เหตุผลว่า "ผมไม่มีเซนส์อะไรพวกนั้นหรอก" แต่ในวันถัดมาก็มีเนื้อเพลงวางไว้บนโต๊ะของซากาโมโตะแล้ว ในจดหมายที่เธอส่งถึงรายการวิทยุได้เขียนไว้ว่า "เมื่อได้อ่านเนื้อเพลงนั้น ความหมายของมันทำให้รู้สึกตื้นตันใจสุด ๆ เลยล่ะ" ต่อมาในเวลาว่างหลังจากการสอน เธอก็มักจะขังตัวเองในห้องสอนดนตรีและใช้เวลานั้นในการประพันธ์เพลง
เพลงที่แต่งเสร็จแล้วถูกร้องเป็นครั้งแรกโดยคณาจารย์ใน "งานเลี้ยงส่งนักเรียนชั้นมัธยมศึกษาปีที่ 3" แบบไม่ได้มีการบอกกล่าวล่วงหน้า และนี่เป็นครั้งแรกและครั้งสุดท้ายที่โคจิมะได้ขึ้นไปร้องเพลงในปีนั้น เนื่องจากเขาจะเกษียณตัวเองหลังจากการสั่งสอนมา 41 ปี เริ่มแรก เหตุการณ์นี้จะเป็นการแสดงเพียงครั้งเดียว แต่ในปีถัดมา นักเรียนก็นำมันมาร้องอีกครั้ง
โคจิมะ ผู้แต่งเนื้อร้อง เสียชีวิตลงในวันที่ 20 มกราคม 2011 ด้วยวัย 80 ปี ทางจังหวัดไซตามะได้มอบรางวัล "รางวัลความสำเร็จพิเศษไซโนกุนิ" ร่วมกับซากาโมโตะ (ครั้งนี้เป็นครั้งที่ 4 นับสถาปนารางวัลนี้ขึ้น)
===กลายเป็นเพลงพิธีสำเร็จการศึกษาอันคลาสสิก===
สักพักหนึ่งหลังจากเพลงถูกสร้างเสร็จ มันถูกใช้เพียงที่โรงเรียนมัธยมต้นคาเกะโมริเท่านั้น แต่ต่อมามันก็ค่อย ๆ ถูกร้องในโรงเรียนประถมและมัธยมต้นรอบ ๆ มากขึ้นเรื่อย ๆ ไม่นานก็มีนักประพันธ์เพลง มัตสึอิ ทากาโอะ ซึ่งเป็นครูสอนดนตรี ณ โรงเรียนมัธยมต้นแห่งหนึ่งในโตเกียว ได้มารู้จักเพลงนี้เข้าและปรับเพลงนี้ให้เป็นเพลงประสานเสียงแบบผสม 3 ส่วน หลังจากนั้นเพลงนี้ก็ไปปรากฏในนิตยสาร "เคียวอิกุ องคากุ" (ดนตรีเพื่อการศึกษา) ของบริษัทองคากุโนะโทโมชะ จนกระทั่งในปี 1998 พบว่ามีการร้องเพลงนี้ในโรงเรียนไปทั้งทั่วประเทศญี่ปุ่น นอกจากนั้น ในเดือนมีนาคม 2004 มันได้ไปปรากฏใน "Joho Live EZ!TV" และในปี 2007 มันถูกใช้เป็นเพลงโฆษณาของ NTT East Japan โดยมีสแมปเป็นผู้แสดง มันเป็นเพลงพิธีสำเร็จการศึกษาที่ถูกใช้กันอย่างแพร่หลายมากที่สุด นำทั้ง "อาเกบะ ทากาชิ", "ซุดาจิ โนะ อูตะ" และ "โอกูรุ โคโตบะ"
==หมายเหตุ==
==อ้างอิง==
เพลงญี่ปุ่น
เพลงในปี พ.ศ. 2534
เขาคิชฌกูฏ (ภูเขาในศาสนาพุทธ)

เขาคิชฌกูฏ (บาลี: गिज्झकूट , สันสกฤต: गृद्धकूट  ), หรือในอีกนามว่า ยอดนกแร้ง หรือ ยอดเขาเหยี่ยว (Holy Eagle Peakor หรือ Vulture Peak) เป็นสถานที่ประทับของพระสัมมาสัมพุทธเจ้าทรงโปรดพำนักที่สำคัญแห่งหนึ่งในกรุงราชคฤห์ ซึ่งเป็นแหล่งกำเนิดเหตุการณ์ที่สำคัญต่อศาสนาพุทธ กรุงราชคฤห์ตั้งอยู่ในรัฐพิหาร ประเทศอินเดีย เขาแห่งนี้ได้รับการกล่าวขานว่าเป็น ยอดเขาเหยี่ยว เนื่องด้วยเขามีลักษณะเหมือนนกพับปีก
== ในวรรณกรรมศาสนาพุทธ ==
เขาคิชฌกูฏ เป็นหนึ่งในสถานที่สำคัญที่พระสัมมาสัมพุทธเจ้าและสาวกพำนักเพื่อเป็นที่ชุมนุมสงฆ์และฝึกฝนสภาวะของจิต สถานที่แห่งนี้ปรากฏในพระไตรปิฏกฉบับภาษาบาลีของนิกายเถรวาท และพระสูตรของนิกายมหายานว่าเป็นสถานที่อันพระสัมมาสัมพุทธเจ้าทรงแสดงพระธรรมเทศนา อาทิ ปรัชญาปารมิตาหฤทัยสูตร, สัทธรรมปุณฑรีกสูตร และศุรังกามะสมาธิสูตร (Śūraṅgama Samādhi Sūtra) รวมไปถึงปรัชญาปารมิตาสูตรอีกหลายพระสูตร ในนิกายเถรวาทปรากฏเป็นชาดกในพระสุตตันตปิฎก ขุททกนิกาย หมวดนวกนิบาตชาดก ชื่อว่า คิชฌชาดก ความสังเขปว่า:
== คลังภาพ ==
== อ้างอิง ==
=== บรรณานุกรม ===
==แหล่งข้อมูลอื่น ==
Vulture Peak บนธรรมะวิกิ
elevation บนพุทธคยา
พุทธศาสนสถาน
ภูเขาในรัฐพิหาร
พุทธสถานในรัฐพิหาร
พระครูอนุวัตปัญญาภรณ์ (หาด ปญฺญาวโร)

พระครูอนุวัตปัญญาภรณ์ (หาด ปญฺญาวโร) ปัจจุบันดำรงตำแหน่งทางพระสังฆาธิการเป็นเจ้าอาวาสวัดหนองบัว,ที่ปรึกษาเจ้าคณะอำเภอ อำเภอเมืองสุรินทร์
===ชาตภูมิ===
พระครูอนุวัตปัญญาภรณ์ (หาด ปญฺญาวโร)  นามเดิมชื่อ หาด นามสกุล ผ่องศรี
เกิดเมื่อวันที่ 24 เดือนมิถุนายน พ.ศ.2484
ภูมิลำเนาเดิม ณ บ้านโสน ตำบลแสลงพันธ์ อำเภอเมืองสุรินทร์ จังหวัดสุรินทร์
===การบรรพชาอุปสมบท===
อุปสมบทเป็นพระภิกษุ เมื่อวันที่ 26 เดือนพฤษภาคม พ.ศ.2505  โดยมีพระครูสิทธิการโกศล (เทพ นนฺโท) มีสมณศักดิ์สุดท้ายที่พระราชสิทธิโกศล (เทพ นนฺโท) เป็นพระอุปัชฌาย์ ได้รับฉายานามว่า ปญฺญาวโร
===การปกครองคณะสงฆ์===
พ.ศ. 2518  เป็น รักษาการเจ้าอาวาสวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2519  เป็น กรรมการกลุ่มเผยแผ่พระพุทธศาสนาคณะสงฆ์จังหวัดสุรินทร์
พ.ศ. 2527 เป็น เจ้าอาวาสวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2530  เป็น กรรมการอุปถัมภ์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2531  เป็น พระธรรมทูตสายปฏิบัติการอำเภอเมืองสุรินทร์
พ.ศ. 2533  เป็น รองเจ้าคณะตำบลในเมือง เขต1
พ.ศ. 2552  เป็น เจ้าคณะตำบลในเมือง เขต1
พ.ศ. 2556 เป็น รองเจ้าคณะอำเภอเมืองสุรินทร์
พ.ศ. 2564 เป็น ที่ปรึกษาเจ้าคณะอำเภอ อำเภอเมืองสุรินทร์
===งานการศึกษา===
เป็น เจ้าสำนักศาสนศึกษา (นักธรรม,ธรรมศึกษา-บาลี) วัดหนองบัว ตำบลในเมือง อำเภอเมืองสุรินทร์ จังหวัดสุรินทร์
เป็น ประธานคณะกรรมการสถานศึกษา โรงเรียนปริยัติโกศลวิทยา วัดกลางสุรินทร์
===รางวัล,เกียรติคุณที่ได้รับ===
14 ธันวาคม พ.ศ.2557 สาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสุรินทร์ จัดพิธีถวายปริญญาบัตรรัฐประศาสนศาสตรมหาบัณฑิตกิตติมศักดิ์ สาขาวิชารัฐประศาสนศาสตร์ แด่พระครูอนุวัตปัญญาภรณ์ (หาด ปฺญญาวโร) รองเจ้าคณะอำเภอเมืองสุรินทร์ เจ้าอาวาสวัดหนองบัว โดยมี พระพรหมวิสุทธาจารย์ (มนตรี คณิสฺสโร) กรรมการมหาเถรสมาคม เจ้าคณะภาค 11 (ธรรมยุต) เป็นประธานฝ่ายสงฆ์ และ ดร.พระธรรมโมลี (ทองอยู่ ญาณวิสุทฺโธ) ที่ปรึกษาเจ้าคณะภาค 11 (มหานิกาย) ตลอดถึง กรรมการสภามหาวิทยาลัยราชภัฏสุรินทร์ คณาจารย์ ผู้ทรงคุณวุฒิคุณธรรม ปฏิบัติหน้าที่แทนนายกสภามหาวิทยาลัยราชภัฏสุรินทร์ เป็นประธานฝ่ายฆราวาส อ่านพระบรมราโชวาทและประกาศสดุดีเกียรติคุณ พร้อมถวายปริญญาบัตรและถวายครุยประดับวิทยฐานะ
===สมณศักดิ์,พัดยศ===
พ.ศ. 2533 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตร เจ้าอาวาสวัดราษฎร์ชั้นโท มีนามว่า พระครูอนุวัตปัญญาภรณ์
พ.ศ. 2542 ได้รับพระบัญชาสมเด็จพระสังฆราช เลื่อนสมณศักดิ์พัดยศให้ เป็นพระครูสัญญาบัตร เจ้าอาวาสวัดราษฎร์ชั้นเอก ในนามเดิม
พ.ศ. 2552 ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร เจ้าคณะตำบลชั้นโท ในนามเดิม
พ.ศ. 2556  ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร รองเจ้าคณะอำเภอชั้นโท ในนามเดิม
พ.ศ. 2562 ได้รับพระบัญชาสมเด็จพระสังฆราช เลื่อนสมณศักดิ์พัดยศให้ เป็นพระครูสัญญาบัตร รองเจ้าคณะอำเภอชั้นเอก มีนามเดิมว่า พระครูอนุวัตปัญญาภรณ์ 
===อ้างอิง===
===แหล่งข้อมูลอื่น===
รีเวนเจอร์

เป็นซีรีส์อนิเมะโทรทัศน์ออริจินัลญี่ปุ่น ผลิตโดยบริษัทนิโตรพลัสและโชจิกุออกอากาศตั้งแต่เดือนมกราคมถึงมีนาคม พ.ศ. 2566
== ตัวละคร ==
== รายชื่อตอน ==
== อ้างอิง ==
== แหล่งข้อมูลอื่น ==
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
แม่น้ำเกน

แม่น้ำเกน (อักษรโรมัน: Ken) เป็นแม่น้ำสายหลักสายหนึ่งของภูมิภาคพุนเทลขัณฑ์ในอินเดียตอนกลาง แม่น้ำเกนไหลผ่านอาณาเขตของรัฐอุตตรประเทศและมัธยประเทศ และเป็นแม่น้ำสาขาหนึ่งของแม่น้ำยมุนา แม่น้ำเกนเริ่มต้นที่หมู่บ้านอหิรคาวัน (Ahirgawan) ในเทือกเขาบาร์เนร์ อำเภอกัตนี และไหลไปเป็นความยาวรวม 427&nbsp;กิโลเมตร ก่อนรสมเข้ากับแม่น้ำยมุนาในรัฐอุตตรประเทศ โดย  ไหลผ่านมัธยประเทศ และ  ไหลผ่านอุตตรประเทศ โดยมี  ที่เป็นเส้นแบ่งพรมแดนของสองรัฐ
สถานที่ท่องเที่ยวสำคัญบนแม่น้ำเกนคือน้ำตกราเนห์ ใกล้กับขชุราโห นอกจากนี้แม่น้ำเกนยังมีช่วงหนึ่งที่ไหลผ่านอุทยานแห่งชาติปันนา
==อ้างอิง==
แม่น้ำในประเทศอินเดีย
ศังกราจารย์

ศังกราจารย์ (शङ्कराचार्य, , "ศังกระ-อาจารยะ") เป็นตำแหน่งทางศาสนาสำหรับผู้นำอารามอามนายะที่เรียกว่ามัฐในธรรมเนียมฮินดูสายอัทไวตะ เวทันตะ คำนี้มาจากนามของอาทิศังกระ
ตามธรรมเนียมเชื่อว่า อาทิศังกระได้สร้างอารามขึ้นสี่หลัง เรียกว่า มัฐ หรือ ปีฐ ในทิศเหนือ ตะวันออก ตะวันตก และใต้ของอิเนดีย ภายใต้การควบคุมของผู้นำทางจิตวิญญาณที่ได้รับตำแหน่งศังกราจารย์ ศังกราจารย์มีบทบาทเป็นอาจารย์และให้คำปรึกษาแก่ทุกคนในประเด็นเรื่องจิตวิญญาณด้วยความจริงใจ
== รายชื่อ ==
มัฐทั้งสี่ของอามนายะและสังกราจารย์ของแต่ละอาราม ได้แก่
==อ้างอิง==
==แหล่งข้อมูลอื่น==
Advaita-Vedanta.org  "Dasanami Sampradaya - The Monastic Tradition", an account of the four amnaya mathas, and the "Dashanamī parampāra"
"History of Jagadguru Sri Adi Shankara Bhagavatpada",  "Biography of Jagadguru Sri Adi Shankaracharya"
ศาสนาฮินดู
ผู้นำทางศาสนา
เติน โกปไมเนิร์ส

เติน โกปไมเนิร์ส (Teun Koopmeiners; เกิดวันที่ 28 กุมภาพันธ์ ค.ศ. 1998) เป็นนักฟุตบอลอาชีพชาวดัตช์ ในปัจจุบันเล่นในตำแหน่งกองกลางให้แก่สโมสรอาตาลันตาและทีมชาติเนเธอร์แลนด์
หลังจากที่โกปไมเนิร์สได้เป็นตัวแทนของเนเธอร์แลนด์ในรุ่นเยาวชนมาหลายรุ่น เขาก็มีชื่อติดทีมชาติชุดใหญ่ในการแข่งขันยูฟ่าเนชันส์ลีกเมื่อเดือนสิงหาคม ค.ศ. 2020
==อ้างอิง==
บุคคลที่ยังมีชีวิตอยู่
บุคคลที่เกิดในปี พ.ศ. 2541
บุคคลจากจังหวัดนอร์ทฮอลแลนด์
กองกลางฟุตบอล
นักฟุตบอลชาวดัตช์
นักฟุตบอลทีมชาติเนเธอร์แลนด์
ผู้เล่นในเอเรอดีวีซี
ผู้เล่นในเอร์สเตอดีวีซี
ผู้เล่นในเซเรียอา
ผู้เล่นอาเซ็ด อัลก์มาร์
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
นักฟุตบอลต่างชาติในลีกอิตาลี
ซาฟี ซีโมนส์

ซาฟี แกว็นติน เชย์ ซีโมนส์ (Xavi Quentin Shay Simons; เกิดวันที่ 21 เมษายน ค.ศ. 2003) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองกลางให้แก่สโมสรเปเอสเฟในเอเรอดีวีซีและทีมชาติเนเธอร์แลนด์
ซีโมนส์เคยเป็นตัวแทนของเนเธอร์แลนด์ในรุ่นอายุไม่เกิน 15 ปี, รุ่นอายุไม่เกิน 16 ปี, รุ่นอายุไม่เกิน 17 ปี, รุ่นอายุไม่เกิน 19 ปี และรุ่นอายุไม่เกิน 21 ปี ในวันที่ 21 ตุลาคม ค.ศ. 2022 ซีโมนส์เข้าร่วมการคัดเลือกผู้เล่นทีมชาติชุดใหญ่ของเนเธอร์แลนด์เป็นครั้งแรกในอาชีพของเขา ไม่กี่สัปดาห์ต่อมา ลูวี ฟัน คาล ก็เรียกตัวเขาไปร่วมการแข่งขันฟุตบอลโลกที่กาตาร์ในที่สุด
==อ้างอิง==
บุคคลที่ยังมีชีวิตอยู่
บุคคลที่เกิดในปี พ.ศ. 2546
นักกีฬาจากอัมสเตอร์ดัม
นักฟุตบอลชาวดัตช์
นักฟุตบอลชาวสเปน
ชาวดัตช์เชื้อสายซูรินาม
ชาวสเปนเชื้อสายดัตช์
ชาวสเปนเชื้อสายซูรินาม
กองกลางฟุตบอล
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นเปเอสเฟ ไอนด์โฮเฟิน
ผู้เล่นในลีกเอิง
ผู้เล่นในเอเรอดีวีซี
ผู้เล่นในฟุตบอลโลก 2022
อันดรีส โนปเปิร์ต

อันดรีส โนปเปิร์ต (Andries Noppert; เกิดวันที่ 7 เมษายน ค.ศ. 1994) เป็นนักฟุตบอลอาชีพชาวดัตช์ที่เล่นในตำแหน่งผู้รักษาประตูให้แก่สโมสรกีฬาเฮเรินเฟนและทีมชาติเนเธอร์แลนด์
โนปเปิร์ตมีชื่อติดทีมชาติเนเธอร์แลนด์ในเดือนกันยายน ค.ศ. 2022 ต่อมาในเดือนพฤศจิกายน ปีเดียวกัน เขามีชื่ออยู่ในรายชื่อผู้เล่นรอบสุดท้าย 26 คนสำหรับการแข่งขันฟุตบอลโลก 2022 ที่กาตาร์ โนปเปิร์ตเปิดตัวในระดับนานาชาติในนัดแรกของเนเธอร์แลนด์ซึ่งพบกับเซเนกัลและชนะไป 2–0
==อ้างอิง==
บุคคลที่เกิดในปี พ.ศ. 2537
บุคคลที่ยังมีชีวิตอยู่
บุคคลจากจังหวัดฟรีสลันด์
ผู้รักษาประตูฟุตบอล
นักฟุตบอลชาวดัตช์
ผู้เล่นสโมสรกีฬาเฮเรินเฟน
ผู้เล่นในเอร์สเตอดีวีซี
ผู้เล่นในเอเรอดีวีซี
ผู้เล่นในเซเรียบี
นักฟุตบอลต่างชาติในลีกอิตาลี
นักฟุตบอลทีมชาติเนเธอร์แลนด์
ผู้เล่นในฟุตบอลโลก 2022
สเตเฟิน แบร์เคยส์

สเตเฟิน แบร์เคยส์ (Steven Berghuis; เกิดวันที่ 19 ธันวาคม ค.ศ. 1991) เป็นนักฟุตบอลอาชีพชาวดัตช์ที่ปัจจุบันเล่นให้แก่สโมสรอายักซ์ในเอเรอดีวีซีและทีมชาติเนเธอร์แลนด์ เขาสามารถเล่นได้ทั้งในตำแหน่งปีกและกองกลางตัวรุก
แบร์เคยส์เปิดตัวกับทีมชาติชุดใหญ่ของเนเธอร์แลนด์ใน ค.ศ. 2016 และเป็นตัวแทนทีมชาติในการแข่งขันฟุตบอลชิงแชมป์แห่งชาติยุโรป 2020 และฟุตบอลโลก 2022
==อ้างอิง==
บุคคลที่เกิดในปี พ.ศ. 2534
บุคคลที่ยังมีชีวิตอยู่
บุคคลจากจังหวัดเกลเดอร์ลันด์
นักฟุตบอลชาวดัตช์
ปีกฟุตบอล
ผู้เล่นอาเซ็ด อัลก์มาร์
ผู้เล่นสโมสรฟุตบอลวอตฟอร์ด
ผู้เล่นไฟเยอโนร์ด
ผู้เล่นอาเอฟเซ อายักซ์
ผู้เล่นในเอเรอดีวีซี
ผู้เล่นในพรีเมียร์ลีก
นักฟุตบอลทีมชาติเนเธอร์แลนด์
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ยือร์รีเยิน ติมเบอร์

ยือร์รีเยิน ดาฟิด นอร์มัน ติมเบอร์ (Jurriën David Norman Timber; เกิด 17 มิถุนายน ค.ศ. 2001) เป็นนักฟุตบอลอาชีพชาวดัตช์ ปัจจุบันเล่นให้แก่อาร์เซนอล สโมสรในพรีเมียร์ลีก และทีมชาติเนเธอร์แลนด์ เขาเล่นในตำแหน่งเซ็นเตอร์แบ็กเป็นหลัก แต่ก็เล่นในตำแหน่งแบ็กขวาได้ด้วย
ติมเบอร์ย้ายจากสถาบันเยาวชนของไฟเยอโนร์ดมาเข้าร่วมสถาบันเยาวชนของอายักซ์ใน ค.ศ. 2014 เขาเปิดตัวกับทีมชุดใหญ่ในเดือนมีนาคม ค.ศ. 2020 และชนะเลิศเอเรอดีวีซีสองรายการ และกาเอ็นเฟเบ เบเกอร์ หนึ่งรายการ เขาได้รับรางวัลมาร์โก ฟัน บัสเติน ใน ค.ศ. 2022
ติมเบอร์ลงเล่นในระดับเยาวชนให้แก่เนเธอร์แลนด์รวม 29 นัด โดยเป็นส่วนหนึ่งของทีมชาติที่ชนะเลิศการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี ใน ค.ศ. 2018 เขาเปิดตัวกับทีมชาติชุดใหญ่ในเดือนมิถุนายน ค.ศ. 2021
== อ้างอิง ==
บุคคลที่เกิดในปี พ.ศ. 2544
บุคคลที่ยังมีชีวิตอยู่
บุคคลจากยูเทรกต์
นักฟุตบอลชาวดัตช์
กองหลังฟุตบอล
ผู้เล่นในเอเรอดีวีซี
ผู้เล่นในเอร์สเตอดีวีซี
ผู้เล่นอาเอฟเซ อายักซ์
ผู้เล่นสโมสรฟุตบอลอาร์เซนอล
ผู้เล่นในพรีเมียร์ลีก
นักฟุตบอลทีมชาติเนเธอร์แลนด์
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ฝาแฝดเหมือน
บากะ

บากะ (馬鹿, ばか เขียนด้วยอักษรฮิรางานะ หรือ バカ เขียนด้วยอักษรคาตากานะ) มีความหมายว่า "คนโง่" หรือ "โง่เขลา" (คำนามคุณศัพท์) และเป็นคำดูถูกที่ใช้บ่อยที่สุดในภาษาญี่ปุ่น คำว่าบากะนี้มีประวัติศาสตร์ยาวนาน มีศัพทมูลวิทยาที่ไม่แน่นอน (อาจมาจากภาษาสันสกฤตหรือภาษาจีนโบราณ) และมีความซับซ้อนทางภาษาศาสตร์
== คำ ==

ระบบการเขียนภาษาญี่ปุ่นสมัยใหม่เขียนคำว่าบากะในฐานะคำดูถูกด้วยอักษรคาตากานะว่า バカ เขียนด้วยอักษรฮิรางานะว่า ばか หรือเขียนด้วยอักษรคันจิเสียงอ่านแบบอาเตจิว่า 馬鹿 (แปลตรงตัวว่า "กวางม้า") ก่อนหน้านี้มีการเขียนด้วยอักษรคันจิเสียงอ่านแบบอาเตจิเป็น 莫迦, 母嫁, 馬嫁, หรือ 破家 
=== ประวัติศาสตร์ ===
การใช้คำว่าบากะปรากฏเป็นลายลักษณ์อักษรครั้งแรกในยุคราชสำนักเหนือ-ใต้  (ค.ศ. 1336–1392) เมื่อ "ราชสำนักเหนือและใต้" รบกัน
ในตัวอย่างแรกสุดปรากฏในมหากาพย์ประวัติศาสตร์ไทเฮกิ มีการบันทึกคำว่า บากาโมโนะ (馬鹿者) ใช้เป็นคำดูถูกในปี ค.ศ. 1342 โทกิ โยริโต (土岐頼遠) แม่ทัพของตระกูลอาชิกางะ (土岐頼遠) ไม่ยอมถวายบังคมต่ออดีตจักรพรรดิโคงง  (ครองราชย์ ค.ศ. 1313–1364) “โยริโตซึ่งน่าจะกำลังมึนเมา ถามเสียงดังด้วยความอยากรู้ว่าคนโง่ (บากาโมโนะ) เยี่ยงไรที่ถือดีมาสั่งให้ตนลงจากหลังม้า” อ้างถึงข้อเขียนของนักพจนานุกรมชื่อไมเคิล คาร์: "ชินมูระ [อิซูรุ] พบว่าฉบับดั้งเดิม (ศตวรรษที่สิบสี่) ของไทเฮกิ มีคำว่า บากะ ที่เขียนว่า バカ [ในขณะที่]ฉบับพกพาในภายหลัง (ราวปี ค.ศ. 1600) เขียนด้วยอักษรว่า 馬鹿" 
พจนานุกรมเซ็ตสึโชยูฉบับรัชศกบุนเม (ค.ศ. 1469–1487) บันทึกว่า บากะ 馬鹿 ซึ่งมีเขียนแบบอื่น ๆ ว่า 母嫁 (แปลว่า "เจ้าสาวแม่"), 馬嫁 (แปลว่า "เจ้าสาวม้า") หรือ 破家 (แปลว่า "ทำลายครอบครัว") มีความหมายว่า โรเซกิ 狼藉 "ความผิดปกติ ความสับสน" 
ตำราภาษาญี่ปุ่นโบราณจำนวนมากใช้คำว่าบากะ ตัวอย่างเช่น พงศาวดารสงครามโคโยกุงกัง (ราวปี ค.ศ. 1616) เขียนคำว่า บากะ เป็น 馬嫁 ในโคโชกุ อิจิได โอโตโกะ (好色好色一代男; "ชีวประวัติของชายเจ้าชู้") ของอิฮาระ ไซกากุ (ค.ศ. 1682) ซึ่งเป็นหนังสือประเภทอูกิโยโซชิ เขียน บากะ ด้วยอักษรคันจิสมัยใหม่ว่า 馬鹿
=== ศัพทมูลวิทยา ===
=== คำที่เกี่ยวข้อง ===

อักษร 馬鹿 "กวางม้า" ตัวเดียวกับที่ใช้กับคำว่าบากะ ยังใช้สำหรับชื่อในระบบการตั้งชื่อทางสัตววิทยาจีนและในตำนานญี่ปุ่น
คำภาษาจีน หม่าลู่ (馬鹿 mǎlù) หมายถึง กวางแดง (Cervus elaphus) ภาษาญี่ปุ่นเรียกว่า อากาชิกะ (赤鹿 akashika)
มูมาชิกะ เป็นคำอ่านภาษาญี่ปุ่นที่หาได้ยากของ 馬鹿 ที่ตั้งเป็นชื่อปีศาจโยไก ที่มีหัวเป็นม้าและตัวเป็นกวาง เฮียกกิ ยาเกียว เอมากิ (百鬼夜行絵巻; " Hyakki Yagyō emakimono ") วาดลักษณะของมูมาชิกะว่ามีตาข้างเดียว มีปากและหูเป็นม้า และเขาและกีบเท้าเป็นกวาง
== อ้างอิง ==
== แหล่งข้อมูลอิื่น ==
ばか【馬鹿, 莫迦, 破家】, jeKai
What Does Baka Mean in Japanese – and Why You (Probably) Shouldn’t Use It, Coto Japanese Academy
คำและวลีภาษาญี่ปุ่น
เรเลียนา พระเอกของฉันเป็นท่านดยุก

เรเลียนา พระเอกของฉันเป็นท่านดยุก (그녀가 공작저로 가야 했던 사정|Geunyeoga Gongjagjeolo Gaya Haessdeon Sajeong, 彼女が公爵邸に行った理由|Kanojo ga Kōshaku-Tei ni Itta Riyū) เป็นนิยายเว็บเกาหลีใต้ เขียนโดย Milcha เผยแพร่ใน คากาโอเพจ แพลตฟอร์มการ์ตูนและนิยายดิจิตอลของคากาโอตั้งแต่วันที่ 19 กันยายน พ.ศ. 2559 มีการตีพิมพ์เป็นฉบับภาษาไทยโดยสำนักพิมพ์ฟูรินในเดือนกุมภาพันธ์ พ.ศ. 2565 เว็บตูนดัดแปลงวาดภาพโดย Whale เริ่มเผยแพร่ทางคากาโอเพจในวันที่ 3 กันยายน พ.ศ. 2560 ได้รับการแปลเป็นภาษาไทยอย่างเป็นทางการโดย WeComics ในชื่อเรื่องภาษาไทยว่า พระเอกของฉันเป็นท่านดยุค ในเดือนกันยายน พ.ศ. 2562 ซีรีส์อนิเมะญี่ปุ่นดัดแปลงผลิตโดยสตูดิโอ Typhoon Graphics ออกอากาศในเดือนเมษายนถึงเดือนมิถุนายน พ.ศ. 2566
== ตัวละคร ==
/ 
== สื่อ ==
=== นวนิยาย ===
=== มันฮวา ===
=== วิดีโอเกม ===
=== อนิเมะ ===
==== รายชื่อตอน ====
== อ้างอิง ==
== แหล่งข้อมูลอื่น ==
ที่คากาโอเพจ 
ที่คากาโอเพจ 
ที่ WeComics
อนิเมะ เรเลียนา พระเอกของฉันเป็นท่านดยุก ที่ปีลีปีลี
เว็บตูนเกาหลีใต้
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
อินเทล อาร์ค

อินเทล อาร์ค  เป็นแบรนด์ของของหน่วยประมวลผลกราฟิกส์ที่ออกแบบโดยอินเทล เป็นการ์ดแสดงผลแบบแยกที่วางตลาดเกมพีซีที่มีอัตรากําไรสูงซะส่วนใหญ่ แบรนด์นี้ยังครอบคลุมซอฟต์แวร์และบริการกราฟิกสําหรับผู้ใช้ของอินเทลด้วย 
อินเทลอาร์คกําลังแข่งขันกับจีฟอร์ซของอินวิเดีย และเรดิออนของเอเอ็มดี ซีรีส์ Arc-A สําหรับแล็ปท็อปเปิดตัวเมื่อวันที่ 30 มีนาคม ค.ศ. 2022 ในรุ่น Arc 5 และ 7 
Intel พลาดเป้าการเปิดตัวไตรมาสที่ 2 ปี 2022 โดย Arc GPU แบบแยกส่วนใหญ่จะยังไม่เปิดตัวจนถึงเดือนตุลาคม 2022 
Intel เปิดตัว หน่วยประมวลผลกราฟิกส์ เวิร์กสเตชัน Arc Pro อย่างเป็นทางการเมื่อวันที่ 8 สิงหาคม ค.ศ. 2022 
== อ้างอิง ==
== แหล่งข้อมูลอื่น ==
Official website
Intel Graphics Performance Analyzers 2022.3
การ์ดแสดงผล
อินเทล
คูลเคียวชินจะ

คูลเคียวชินจะ  เป็นนักเขียนการ์ตูนชาวญี่ปุ่นที่เป็นที่รู้จักจากผลงานซีรีส์มังงะ น้องเมดมังกรของคุณโคโบยาชิ, ดันนะ งะ นานิ โอะ อิตเตรุ คะ วาการาไน และ โคโมริซัง วะ โคโตวาเรไน!
== ประวัติ ==
ในปี พ.ศ. 2554 คูลเคียวชินจะตีพิมพ์เล่มแรกของซีรีส์มังงะ ดันนะ งะ นานิ โอะ อิตเตรุ คะ วาการาไน  อนิเมะดัดแปลงออกอากาศตั้งแต่เดือนตุลาคมถึงธันวาคม พ.ศ.2557 ฤดูกาลที่สองออกอากาศตั้งแต่เดือนเมษายนถึงมิถุนายน พ.ศ. 2558
ในเดือนเมษายน พ.ศ. 2555 คูลเคียวชินจะเปิดตัวตอนแรกของซีรีส์มังงะ โคโมริซัง วะ โคโตวาเรไน!  อนิเมะดัดแปลงออกอากาศตั้งแต่เดือนตุลาคมถึงธันวาคม พ.ศ. 2558 
เมื่อวันที่ 10 พฤษภาคม พ.ศ. 2557 น้องเมดมังกรของคุณโคบายาชิ เริ่มตีพิมพ์ตอนแรก  ตีพิมพ์ฉบับรวมเล่มถึงเล่มที่ 11 เมื่อเดือนธันวาคม พ.ศ. 2554 น้องเมดมังกรของคุณโคบายาชิ ยังมีซีรีส์ภาคแยกอีก 4 เรื่อง ได้แก่ น้องเมดมังกรของคุณโคบายาชิ: คันนะ โนะ นิจิโจ (ชีวิตประจำวันของคันนะ) และ น้องเมดมังกรของคุณโคบายาชิ: เอลมา โนะ OL นิกกิ (บันทึกสาวออฟฟิศของเอลมา)  น้องเมดมังกรของคุณโคบายาชิ มียอดพิมพ์มากกว่า 1.2 ล้านเล่มทั่วโลก ณ เดือนกุมภาพันธ์ พ.ศ. 2561  ได้รับการดัดแปลงเป็นอนิเมะในช่วงต้นปี พ.ศ. 2560 ฤดูกาลที่สองออกอากาศในปี พ.ศ. 2564
นอกจากนี้คูลเคียวชินจะยังเขียนเรื่อง พีชบอยริเวอร์ไซด์ และวาดภาพให้กับเรื่อง อิดะเท็น เทพต่อสู้กู้ยุคสันติ ซึ่งทั้งสองเรื่องมีการดัดแปลงเป็นอนิเมะออกอากาศในเดือนกรกฎาคม พ.ศ. 2564 
== อ้างอิง ==
== แหล่งข้อมูลอื่น ==
นามปากกา
บุคคลที่ยังมีชีวิตอยู่
ศิลปินมังงะ
ลิป๊กโกะจัง ยอดเทวดาไร้เทียมทานสะท้านปฐพี

ลิป๊กโกะจัง ยอดเทวดาไร้เทียมทานสะท้านปฐพี  เป็นซีรีส์มังงะญี่ปุ่น แต่งเรื่องและวาดภาพโดยจิโร ซูซูกิ เนื้อเรื่องอิงนิยายอิงประวัติศาสตร์จีนที่เขียนในศตวรรษที่ 14 เรื่องสามก๊กของล่อกวนตงอย่างหลวม ๆ
จุดเริ่มต้นของมังงะลิป๊กโกะจัง ยอดเทวดาไร้เทียมทานสะท้านปฐพีมาจากตัวละครที่ปรากฏในผลงานมังงะแนวสุขนาฏกรรมของจิโร ซูซูกิเรื่อง โซตะ-คุง โนะ อากาฮาบาระ ฟุนโตกิ แล้วได้พัฒนามาเป็นมังงะจริงตีพิมพ์ในนิตยสารจีแฟนตาซีรายเดือนของสแควร์เอนิกซ์ มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ต่อมาได้รับการดัดแปลงเป็นอนิเมะโดยสตูดิโอ Starchild.
== นักพากย์ ==
ยูกิ มัตสึโอกะ รับบท ลิป๊กโกะ (ลิโป้)
อาเกมิ ซาโต รับบท เรนะ
ชินามิ นิชิมูระ รับบท ตันก๋ง
ฟูมิฮิโกะ ทาจิกิ รับบท กวนอู
ฮิโรยูกิ โยชิโนะ รับบท โจโฉ
โจจิ นากาตะ รับบท แฮหัวตุ้น
จุนโกะ โนดะ รับบท อาซูมิ
คานาโกะ ทาเตโนะ รับบท นามิ
เคอิจิ โซโนเบะ รับบท เซ็กเธาว์
โนริโอะ วากาโมโตะ รับบท โกซุ่น
ยูริ ชิราโตริ รับบท มัตสึโอกะ เอริ
คิโยยูกิ ยานาดะ รับบท ชาวประมง A
มิตสึอากิ โมโดโนะ รับบท ชาวประมง B
== รายชื่อตอน ==
==อ้างอิง==
==แหล่งข้อมูลอื่น==
มังงะที่ตีพิมพ์ในปี พ.ศ. 2550
อนิเมะที่ออกฉายในปี พ.ศ. 2550
สามก๊กในวัฒนธรรมประชานิยม
ผลงานที่สร้างจากสามก๊ก
อำเภอเกอนีเงา

เกอนีเงา (Keningau) เป็นอำเภอในเขตภายใน รัฐซาบะฮ์ ประเทศมาเลเซีย โดยมีเกอนีเงาเป็นเมืองหลัก
== ศัพทมูล ==
ศัพท์ Keningau มาจากชื่อของต้นอบเชยชวาท้องถิ่น (Cinnamomum burmannii) ซึ่งมีชื่อว่า โกนีเงา (Koningau)
== ประชากร ==
ประชากรในอำเภอเกอนีเงาตามสำมะโน ค.ศ. 2010 อยู่ที่ 173,103 คน ประกอบด้วยชาวดูซุนและมูรุต 90% กับชาวจีนแคะประมาณ 8% และชนกลุ่มน้อยอื่น ๆ
== อ้างอิง ==
== อ่านเพิ่ม ==
== แหล่งข้อมูลอื่น ==
สภาอำเภอเกอนีเงา 
ที่ว่าการอำเภอเกอนีเงา